cyanic-selkie/wikianc huggingface dataset:
Πενήντα Αποχρώσεις του Γκρι (ταινία)
Πλοκή
Στις μέρες που ακολουθούν, ο Κρίστιαν αρχίζει να κάνει δώρα στην Άννα. Συνεχίζει να εκφράζει το ενδιαφέρον του για αυτήν με ακόμη περισσότερο σεξουαλικό πειραματισμό, τον οποίον στην αρχή η Άννα αποδέχεται και συμμετέχει οικειοθελώς. Ο Κρίστιαν όμως παραμένει αισθηματικά απόμακρος μαζί της, κάτι που δεν αρέσει στην Άννα. Η Άννα αργότερα ζητά από τον Κρίστιαν να της δείξει τι είναι αυτό που πραγματικά θέλει. Επακολουθεί σεξουαλική επαφή όπου ο Κρίστιαν δείχνει μια υπερβολική επιθυμία να χρησιμοποιήσει τις δικές του μεθόδους οι οποίες περιλαμβάνουν άγριο σεξ. Η Άννα διαισθάνεται ότι αυτό που της ζητά δεν είναι στα όρια των ρομαντικών προσδοκιών που έχει για τον Κρίστιαν. Καταλήγει στο συμπέρασμα ότι δεν πρέπει να είναι μαζί. Οι δυο τους χωρίζουν στο διαμέρισμα του Κρίστιαν, καθώς η Άννα φεύγει με το ασανσέρ.
Παραγωγή
Από τις αρχές του 2012, αρκετά χολιγουντιανά στούντιο ήθελαν να αποκτήσουν τα δικαιώματα της τριλογίας μυθιστορημάτων Πενήντα Αποχρώσεις του Γκρι. Ανάμεσά τους οι Warner Bros., Sony, Paramount, Universal και η εταιρία παραγωγής του Μαρκ Γουόλμπεργκ, κατέθεσαν προσφορές για τα κινηματογραφικά δικαιώματα. Το Μάρτιο του 2012 τα δικαιώματα κέρδισαν η Universal και η Focus Features με τη συγγραφέα των μυθιστορημάτων Ε.Λ. Τζέιμς να κατέχει κάποιον έλεγχο στη διαδικασία δημιουργίας της ταινίας. Παρ' όλο που ο Μπρετ Ίστον Έλις, συγγραφέας του μυθιστορήματος American Psycho εξέφρασε την επιθυμία του να γράψει το σενάριο της ταινίας, η Κέλι Μαρσέλ, σεναριογράφος της ταινίας Η Μαγική Ομπρέλα (Saving Mr. Banks, 2013) προσλήφθηκε. Η Σαμ Τέιλορ-Τζόνσον έφερε τον Πάτρικ Μάρμπερ να "φρεσκάρει" λίγο το σενάριο και συγκεκριμένα να στρώσει τους "χαρακτήρες".
Το Μάιο του 2013, το στούντιο σκεφτόταν τον Τζο Ράιτ να αναλάβει τη σκηνοθεσία, αλλά το πρόγραμμά του δεν του το επέτρεψε. Άλλοι σκηνοθέτες που θεωρήθηκαν πιθανοί ήταν οι Πάτι Τζένκινς, Μπιλ Κόντον, Μπένετ Μίλερ και Στίβεν Σόντερμπεργκ. Τον Ιούνιο του 2013, η Ε.Λ. Τζέιμς ανακοίνωσε ότι η Σαμ Τέιλορ-Τζόνσον θα σκηνοθετήσει την ταινία.
Κάστινγκ
Ο Μπρετ Ίστον Έλις δήλωσε ότι ο Ρόμπερτ Πάτινσον ήταν η πρώτη επιλογή της Ε.Λ. Τζέιμς για το ρόλο του Κρίστιαν Γκρέι αλλά η Τζέιμς θεώρησε ότι η συμμετοχή των Πάτινσον και Κρίστεν Στιούαρτ στην ταινία θα ήταν "παράξενη". Οι Ίαν Σομερχάλντερ και Τσέις Κρόφορντ εξέφρασαν ενδιαφέρον να υποδυθούν το ρόλο του Γκρέι. Ο Σομερχάλντερ αργότερα δήλωσε ότι αν είχε τελικά πάρει το ρόλο, τα γυρίσματα της ταινίας θα συνέπεφταν με τα γυρίσματα της σειράς The Vampire Diaries κάτι που θα δημιουργούσε πρόβλημα. Το Σεπτέμβριο του 2013, η Τζέιμς αποκάλυψε ότι οι Τσάρλι Χάναμ και Ντακότα Τζόνσον θα υποδυθούν τους Κρίστιαν Γκρέι και Αναστάζια Στιλ αντίστοιχα. Για το ρόλο της Αναστάζια Στιλ υποψήφιες ήταν οι Αλίσια Βίκαντερ, Ίμοτζεν Πουτς, Ελίζαμπεθ Όλσεν, Σέιλιν Γούντλεϊ και Φελίσιτι Τζόουνς.
Το στούντιο αρχικά ήθελε τον Ράιαν Γκόσλινγκ για το ρόλο του Γκρέι, αλλά ο ίδιος δεν ενδιαφερόταν. Ο Γκάρετ Χέντλαντ επίσης θεωρήθηκε υποψήφιος αλλά δεν μπορούσε να συνδεθεί με το χαρακτήρα. Ο Στίβεν Άμελ είπε ότι δεν ήθελε να υποδυθεί το ρόλο του Γκρέι λέγοντας "Βασικά δεν τον βρήκα και πολύ ενδιαφέρον... τίποτα σχετικό με τον Κρίστιαν Γκρέι δεν μου κέντρισε το ενδιαφέρον". Ο Χάναμ αρχικά απέρριψε το ρόλο αλλά αργότερα το ξανασκέφτηκε μετά από ένα ραντεβού με τα στελέχη του στούντιο. Τον Οκτώβριο του 2013, η Universal ανακοίνωσε την αποχώρηση του Χάναμ από το πρότζεκτ λόγω των υποχρεώσεών του στη σειρά Sons of Anarchy. Οι Αλεξάντερ Σκάρσγκορντ, Τζέιμι Ντόρναν, Θίο Τζέιμς, Φρανσουά Αρνό, Σκοτ Ίστγουντ, Λουκ Μπρέισι και Μπίλι Μάγκνουσεν ήταν στην κορυφή της λίστας ως αντικαταστάτες του Χάναμ. Τελικά ο ρόλος δόθηκε στον Ντόρναν.
Box office
Με προϋπολογισμό 40.000.000 δολάρια, η ταινία Πενήντα Αποχρώσεις του Γκρι έκανε άνοιγμα τριημέρου στην 1η θέση με 85,1 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 166,1 εκατομμύρια δολάρια και στον υπόλοιπο κόσμο συγκέντρωσε 403,4 εκατομμύρια δολάρια. Παγκοσμίως απέφερε 569,6 εκατομμύρια δολάρια.
Κριτικές
Η εφημερίδα The Daily Telegraph αποκάλεσε την ταινία "σέξι, αστεία και με αυτογνωσία με τέτοιο τρόπο που το βιβλίο δεν είναι". Η εφημερίδα New York Daily News επαίνεσε τη σκηνοθεσία, το σενάριο και την ερμηνεία της Τζόνσον αλλά δήλωσε ότι η ερμηνεία του Ντόρναν, η χημεία των πρωταγωνιστών και οι δευτερεύοντες χαρακτήρες δε χρησιμοποιήθηκαν σωστά. Το περιοδικό Entertainment Weekly έδωσε στην ταινία το βαθμό Β-, γράφοντας: "Αυτός ο απόλυτα φυσιολογικός τρόπος να καταναλώσεις τον ερωτισμό προτείνει ότι η ταινία θα λειτουργήσει καλύτερα ως οικιακή ψυχαγωγία, όταν κάθε θεατής μπορεί να προσπεράσει το μπλα-μπλα για το πόσο καλά ο Κρίστιαν παίζει πιάνο και πατήσει παύση στη φευγαλέα εικόνα του άνδρα αυτού χωρίς το παντελόνι του".
Συνέχειες
Η σκηνοθέτης της ταινίας Σαμ Τέιλορ-Τζόνσον ανακοίνωσε στις 6 Φεβρουαρίου 2015 όταν και οι δύο συνέχειες των μυθιστορημάτων Πενήντα Πιο Σκοτεινές Αποχρώσεις του Γκρι (Fifty Shades Darker) και Πενήντα Αποχρώσεις του Γκρι: Απελευθέρωση (Fifty Shades Freed) θα μεταφερθούν στον κινηματογράφο, με την πρώτη να είναι προγραμματισμένη να κυκλοφορήσει το 2016.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής Universal Pictures Κατηγορία:Ταινίες του 2015 Κατηγορία:Αμερικανικές αισθηματικές δραματικές ταινίες Κατηγορία:Αγγλόφωνες ταινίες Κατηγορία:Ταινίες βασισμένες σε βρετανικά μυθιστορήματα Κατηγορία:Ταινίες με θέμα τη σεξουαλικότητα Κατηγορία:Ταινίες με μουσική σύνθεση Ντάνι Έλφμαν Κατηγορία:Αμερικανικές ερωτικές ταινίες Κατηγορία:Ερωτικές αισθηματικές ταινίες Κατηγορία:Ερωτικές δραματικές ταινίες Κατηγορία:Ταινίες παραγωγής Focus Features Κατηγορία:Ταινίες σε σενάριο Κέλι Μάρσελ Κατηγορία:Ταινίες IMAX
Γκράντατς (Νόβο Γκόραζντε)
Κατανομή του πληθυσμού ανά εθνότητα (1991)
Το 1991, το χωριό αριθμούσε 145 κατοίκους, οι οποίοι ήσαν όλοι τους Μουσουλμάνοι (Βόσνιοι).
Εξωτερικοί Σύνδεσμοι
Κατηγορία:Οικισμοί του Νόβο Γκόραζντε Κατηγορία:Οικισμοί του Νόβο Γκόραζντε με βοσνιακή πληθυσμιακή πλειοψηφία
Επιστροφή στο Μέλλον
Το Επιστροφή στο Μέλλον (Back to the Future) είναι κωμική ταινία επιστημονικής φαντασίας. Προβλήθηκε για πρώτη φορά στις ΗΠΑ στις 3 Ιουλίου 1985. Πρόκειται για το πρώτο κομμάτι της ομώνυμης τριλογίας. Πρωταγωνιστούν ο Μάικλ Τζ. Φοξ και ο Κρίστοφερ Λόιντ.
Το 2007 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.
Υπόθεση
Ο Μάρτι Μακ Φλάι (Μάικλ Τζέι Φοξ) είναι ένας 17χρονος μαθητής που ζει στο Hill Valley της Καλιφόρνια. Το πρωί της 25ης Οκτωβρίου 1985, ο φίλος του, καθηγητής Έμετ Μπράουν (αναφέρεται ως "Ντοκ", το ρόλο υποδύεται ο Κρίστοφερ Λόιντ) τον καλεί να βρεθεί στις 1:15 τα ξημερώματα στο εμπορικό κέντρο (Twin Pines Mall). Την ίδια μέρα, κατά την επιστροφή του από το σχολείο, βρίσκει το αυτοκίνητο του πατέρα του τρακαρισμένο, καταστρέφοντας τα σχέδια του να περάσει το σαββατοκύριακο με την κοπέλα του Τζένιφερ (Claudia Wells).Το αυτοκίνητο το τράκαρε ο νταής προϊστάμενος του πατέρα του Μάρτι, Μπιφ Τάνεν (Τόμας Εφ Γουίλσον), ο οποίος θα σταθεί πολλές φορές εμπόδιο στις περιπέτειες του Μάρτι και του Ντοκ....
Παραπομπές
Κατηγορία:Επιστροφή στο Μέλλον Κατηγορία:Αμερικανικές ταινίες Κατηγορία:Ταινίες παραγωγής Universal Pictures Κατηγορία:Ταινίες παραγωγής Amblin Entertainment Κατηγορία:Ταινίες του 1985 Κατηγορία:Αμερικανικές κωμικές ταινίες Κατηγορία:Αγγλόφωνες ταινίες Κατηγορία:Περιπέτεια επιστημονικής φαντασίας (ταινίες) Κατηγορία:Ταινίες σε σκηνοθεσία Ρόμπερτ Ζεμέκις Κατηγορία:Ταινίες γυρισμένες στο Λος Άντζελες Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής Κατηγορία:Αμερικανικές εφηβικές κωμικές ταινίες Κατηγορία:Ταινίες με μουσική σύνθεση Άλαν Σιλβέστρι
Τσιμπιάνα ντι Καντόρε
Η Τσιμπιάνα ντι Καντόρε (ιταλικά: Cibiana di Cadore) είναι ιταλικός δήμος στην Επαρχία του Μπελλούνο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Μπελλούνο
Κυτταρίνη
thumb|right|300px|Τρισδιάστατη απεικόνιση κυτταρίνης (μαύρο: άνθρακας, κόκκινο: οξυγόνο, λευκό: υδρογόνο) Η κυτταρίνη (αγγλ. cellulose) είναι ο κυριότερος πολυσακχαρίτης που απαντάται στον πλανήτη Γη. Συγκροτεί τους φυτικούς ιστούς και βρίσκεται σε ποσοστό συνήθως από 33% έως 50% στη μάζα τους. Αποτελείται από 3.000 ή και περισσότερα μόρια γλυκόζης που ενώνονται με γλυκοζιτικούς δεσμούς και σχηματίζουν ευθείες αλυσίδες, τις αλυσίδες κυτταρίνης. Απαντάται συνήθως μαζί με τη λιγνίνη, αλλά σε ορισμένα φυτά βρίσκεται και μόνη της (βλ. βαμβάκι).
Παρουσία στη φύση
Η κυτταρίνη είναι η πιο διαδεδομένη οργανική ένωση στον πλανήτη καθώς, όντας δομικός πολυσακχαρίτης των φυτών, αποτελεί το κύριο δομικό συστατικό του κυτταρικού τοιχώματος των φυτικών κυττάρων. Οι ευθυτενείς, μεγάλου μήκους αλυσίδες της κυτταρίνης συνδέονται μεταξύ τους με δεσμούς υδρογόνου, σχηματίζοντας έτσι δέσμες που με τη σειρά τους διαπλέκονται σε πολύ ισχυρά πλέγματα.
Η κυριότερη πηγή κυτταρίνης απαντάται στο ξύλο (ξύλωμα) των δένδρων, ιδίως των δασικών οικοσυστημάτων. Στο ξύλο, η κυτταρίνη βρίσκεται σε ποσοστό 40-45% και συνδέεται χημικώς με ημικυτταρίνες και λιγνίνη για την παραγωγή των ξυλωδών ιστών.
Ο ρόλος της στην πέψη
Ορισμένοι οργανισμοί, κυρίως φυτά και ζώα, δεν διαθέτουν το κατάλληλο ένζυμο στο πεπτικό τους σύστημα για την υδρόλυσή της, έτσι δεν μπορούν να πέπτουν την κυτταρίνη. Επίσης η κυτταρίνη, αν και σχεδόν άπεπτη από τον οργανισμό, έχει μεγάλη σημασία για το μηχανισμό της πέψης. Προωθεί την περισταλτική κίνηση των εντέρων και συμβάλλει στον καθαρισμό και την αφόδευσή τους. Η κυτταρίνη βοηθάει στην ανάπτυξη της φυσιολογικής εντερικής χλωρίδας και παίζει ρόλο στην εξομάλυνση του μεταβολισμού της χοληστερίνης, αλλά και της γλυκόζης, δεδομένου ότι οι ίνες της κυτταρίνης θα καθυστερήσουν την γρήγορη απορρόφηση της γλυκόζης, και έτσι δεν θα έχουμε δυσάρεστα pic (υψηλά επίπεδα). Τώρα τελευταία, η προσοχή στρέφεται στο ρόλο, που έχουν για την πρό­ληψη ορισμένων σύγχρονων ασθενειών οι λεγόμενες φυτικές ίνες, όπου ανήκει και η κυτταρίνη.
Αποτελείται από μόρια D-γλυκόζης ενωμένα μεταξύ τους με β-D(1-4) γλυκοζιτικό δεσμό, ο οποίος σχηματίζεται μεταξύ του ημιακεταλικού υδροξυλίου του ενός μορίου και του -ΟΗ του 4ου ατόμου άνθρακα του άλλου μορίου.
Μόνη της ή με άλλες ενώσεις (κυρίως τη λιγνίνη και την ημι-κυτταρίνη) δημιουργεί τα κυτταρικά τοιχώματα των φυτών, που αποτελούν τον  σκελετό  του κάθε κυττάρου.
Εξωτερικοί σύνδεσμοι
Κατηγορία:Πολυσακχαρίτες Κατηγορία:Χειρομορφία (χημεία)
Αλ Ραγιάν ΣΚ
Η Αλ Ραγιάν ΣΚ είναι επαγγελματικός αθλητικός σύλλογος από το Κατάρ. Διαθέτει τμήματα ποδοσφαίρου, ποδοσφαίρου σάλας, καλαθοσφαίρισης, πετοσφαίρισης κτλ. Ο σύλλογος ιδρύθηκε το 1967. Χρώματα της ομάδας είναι το κόκκινο και το μαύρο. Έχει κερδίσει πολυάριθμους τίτλους σε όλα τα αθλήματα, όπως δύο Ασιατικά πρωταθλήματα καλαθοσφαίρισης, το Αραβικό πρωτάθλημα χειροσφαίρισης, εθνικούς τίτλους στο ποδόσφαιρο σάλας, στην επιτραπέζια αντισφαίριση και στην πετοσφαίρισης.
Ποδόσφαιρο
Στο ποδόσφαιρο έχει κατακτήσει 7 Πρωταθλήματα Κατάρ (1975-76, 1977–78, 1981–82, 1983–84, 1985–86, 1989–90, 1994–95), 4 Κύπελλα Πρίγκιπα του Κατάρ (1995, 1996, 2001, 2012), 5 Κύπελλα Εμίρη του Κατάρ (1999, 2004, 2006, 2010, 2011, 2013), 4 Κύπελλα ΦΑ (1978, 1980, 1982, 1983) και 3 Κύπελλα Σέιχ Τζασέμ (1992, 2000, 2012). Αγωνίζεται στο στάδιο Αχμέντ μπιν Αλί, χωρητικότητας 27000 θεατών.
Εξωτερικοί σύνδεσμοι
Κατηγορία:Αλ Ραγιάν ΣΚ Κατηγορία:Ιδρύσεις ποδοσφαιρικών ομάδων το 1967
BMW X1
Η BMW X1 είναι ένα subcompact (συμπαγές) πολυτελές crossover SUV που κατασκευάζεται από τη γερμανική αυτοκινητοβιομηχανία BMW, από τον Οκτώβριο του 2009, ενώ από τον Ιούνιο του 2015 παράγεται η δεύτερη γενιά του. Όπως υποδηλώνει και η ονομασία του, πρόκειται για το μικρότερο SUV στην παλέτα της εταιρείας. Οι κυριότεροι ανταγωνιστές της X1 είναι τα Mercedes-Benz GLA-Class, Audi Q3, Volvo XC40, Volkswagen Tiguan και Hyundai ix35.
Πρώτη γενιά (E84, 2009 - 2015)
αριστερά|μικρογραφία|E84 BMW X1. μικρογραφία|E84 BMW X1.
Το E84 X1 ήταν το μοντέλο πρώτης γενιάς και παρουσιάστηκε αρχικά ως το BMW Concept X1 στο Σαλόνι Αυτοκινήτου του Παρισιού το 2008. Βασίστηκε στην ίδια πλατφόρμα με την E91 Σειρά 3 Touring, και διαθέτει παρόμοιες διαστάσεις. Αν και παρήχθη από τον Οκτώβριο του 2009 έως τον Ιούνιο του 2015, δεν εισήχθη στις Ηνωμένες Πολιτείες πριν τα μέσα του 2012, όταν και λανσαρίστηκε ως μοντέλο της σεζόν του 2013. Μέσα στο 2013, το E84 X1 υποβλήθηκε σε ανανέωση, με ανανεωμένα στοιχεία εξωτερικού και εσωτερικού σχεδιασμού, καθώς και την ενσωμάτωση της BMW EfficientDynamics σε όλες τις εκδόσεις του. Συνολικά, το αρχικό X1 πώλησε 820.529 αντίτυπα.
Δεύτερη γενιά (F48, 2015 - σήμερα)
μικρογραφία|F48 BMW X1. μικρογραφία|F48 BMW X1.
Το F48 X1 είναι η δεύτερη και σημερινή γενιά της BMW X1 και παράγεται από τον Ιούνιο του 2015, ενώ λανσαρίστηκε ως μοντέλο της σεζόν του 2016. Βασίστηκε στην πλατφόρμα UKL2 με μπροστινή κίνηση και σημείωσε ακόμα μεγαλύτερη επιτυχία από την πρώτη γενιά. Ειδικότερα στην Κίνα, είναι διαθέσιμη και σε υβριδικές παραλλαγές μεγαλύτερων μεταξονίων. Η Σειρά F48 X1 αποτελείται από υπερτροφοδοτούμενους 3-κύλινδρους και 4-κύλινδρους βενζινοκινητήρες και πετρελαιοκινητήρες. Τα βασικά μοντέλα φέρουν μπροστινή κίνηση (γνωστό ως sDrive), αλλά υπάρχει σύστημα τετρακίνησης (γνωστό ως xDrive) διαθέσιμο ως προαιρετικό, το οποίο είναι στάνταρ για ορισμένα μοντέλα υψηλότερου επιπέδου.
Αναφορές
<references group="" responsive="0">
Δορούσα Αγκιστρίου
Η Δορούσα (ή Δωρούσα) είναι νησίδα του Αργοσαρωνικού. Βρίσκεται στα νότια του Σαρωνικού κόλπου, νοτιοδυτικά του Αγκιστρίου και διοικητικά ανήκει στην κοινότητα Αγκιστρίου.
Εξωτερικοί Σύνδεσμοι
Κατηγορία:Νησιά του Αργοσαρωνικού Κατηγορία:Ελληνικές βραχονησίδες
Ντάρεν Κρις
Ο Ντάρεν Κρις (Darren Everett Criss, 5 Φεβρουαρίου 1987) είναι Αμερικανός ηθοποιός, τραγουδιστής-τραγουδοποιός, μουσικός και συνθέτης. Είναι επίσης ένα από τα ιδρυτικά μέλη και συνιδιοκτήτης της StarKid Productions, μια εταιρεία μουσικού θεάτρου με έδρα το Σικάγο.
Ο Κρις τράβηξε την προσοχή όταν πήρε τον ρόλο του Χάρι Πότερ στη μουσική παραγωγή StarKid του A Very Potter Musical. Ο θεατρικός θίασος άφησε ιστορία στο Billboard όταν ο "Me and My Dick" έγινε ο πρώτος δίσκος φοιτητών που κάνει το ντεμπούτο του στον αριθμό ένδεκα στα "Top Cast Albums chart".
Ο Κρις έγινε ευρύτερα γνωστός απ' τη σειρά "Glee", μια μουσική κωμική σειρά στην οποία υποδύεται τον "Blaine Anderson", έναν γκέι μαθητή λυκείου. Η πρώτη του διασκευή στη σειρά ήταν το "Teenage Dream" της Κέιτι Πέρι, το οποίο έγινε το γρηγορότερο σε πωλήσεις σινγκλ του "Glee" φτάνοντας στον αριθμό οκτώ στο Billboard Hot 100. Οι "Warblers" έχουν πουλήσει πάνω από 1,3 εκατομμύρια κομμάτια, και το soundtrack άλμπουμ, Glee: The Music Presents the Warblers (2011) έφτασε στο νούμερο δύο στα Billboard 200 charts.
Παραπομπές
Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου‎ Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Μόνκτον
right|300px|thumb|Πανοραμική άποψη του Μόνκτον από την νότια όχθη του ποταμού Πετικοντιάκ Το Μόνκτον (αγγλικά και γαλλικά: Moncton) είναι πόλη του ανατολικού Καναδά και η μεγαλύτερη σε πληθυσμό πόλη της επαρχίας του Νιου Μπράνσγουικ. Στην αστική περιοχή του Μόνκτον ανήκουν η παλιά πόλη του Μόνκτον, η Διέππη (Dieppe) και το Ρίβερβιου (Riverview). Το Μόνκτον έχει πληθυσμό 71.889 κατοίκους (απογραφή 2016), ενώ ο πληθυσμός της ευρύτερης αστικής περιοχής ανέρχεται σε 144.810 κατοίκους (απογραφή 2016).
Γεωγραφία
Το Μόνκτον είναι χτισμένο σε μία στροφή του ποταμού Πετικοντιάκ (Petitcodiac), στα ΝΑ της επαρχίας του Νιου Μπράνσγουικ, σε απόσταση περίπου 50 χλμ. από τις ακτές του Ατλαντικού. Έως την δεκαετία του 1960, ο ποταμός Πετικοντιάκ ήταν πλωτός μέχρι το Μόνκτον, αλλά με την κατασκευή ενός επίχωστου δρόμου, ο ποταμός γέμισε με προσχωσιγενή υλικά, το βάθος του μειώθηκε σημαντικά και, τελικά, έπαψε να είναι πλωτός.
Η παλιά πόλη του Μόνκτον βρίσκεται στην βόρεια όχθη του ποταμού Πετικοντιάκ. Στη νότια όχθη του βρίσκεται το Ρίβερβιου, ενώ η Διέππη βρίσκεται στην βόρεια όχθη του ποταμού λίγο πιο ανατολικά από το παλιό Μόνκτον.
Ιστορία
Το 1755, η περιοχή έπεσε στα χέρια των Βρετανών. Διοικητής του βρετανικού στρατού που κατέλαβε την περιοχή ήταν ο αντισυνταγματάρχης Ρόμπερτ Μόνκτον, ο οποίος διέταξε κατόπιν την εκτόπιση όλων των Ακαδιανών από την περιοχή.
Το χωριό παρέμεινε άδειο μέχρι το 1766, οπότε Ολλανδοί έποικοι έφυγαν από την Πενσυλβανία για να εγκατασταθούν στην περιοχή του Μόνκτον. Οι νέοι έποικοι ονόμασαν το χωριό η Στροφή του Πετικοντιάκ (αγγλ. The Bend of the Petitcodiac). Κατά τις επόμενες δεκαετίες, το χωριό αυτό γνώρισε οικονομική άνθηση επειδή στην περιοχή γίνονταν η ναυπήγηση πλοίων με ξυλεία από τα πλούσια παρακείμενα δάση.
Το 1855, το χωριό μετονομάστηκε σε Μόνκτον, προς τιμή του βρετανού αντισυνταγματάρχη Ρόμπερτ Μόνκτον, και αναγνωρίστηκε ως ανεξάρτητος δήμος. Δύο χρόνια κατόπιν στο Μόνκτον κατασκευάστηκε η πρώτη σιδηροδρομική γραμμή που συνέδεε την πόλη με άλλες πόλεις του Νιου Μπράνσγουικ.
Με την εμφάνιση των πρώτων ατμόπλοιων, τα ναυπηγεία ξύλινων πλοίων στο Μόνκτον έκλεισαν. Ωστόσο, η πόλη άρχισε και πάλι να αναπτύσσεται με την ανάπτυξη των σιδηροδρόμων. Το 1871, η τότε εταιρεία των καναδικών σιδηροδρόμων (Intercolonial Railway of Canada) έχτισε στο Μόνκτον μεγάλο σταθμό επισκευής και συντήρησης των τρένων, ένα μεγάλο εργοτάξιο δηλαδή, που παρέμεινε σε λειτουργία μέχρι το 1988.
Το Μόνκτον γνώρισε έντονη οικονομική ύφεση κατά την δεκαετία του 1980, όταν έκλεισε το εργοτάξιο επισκευής των τρένων και άλλες μεγάλες επιχειρήσεις της περιοχή. Αργότερα, ωστόσο, η οικονομία του Μόνκτον ανέκαμψε χάρη στην άνοδο του τομέα των υπηρεσιών, όπως π.χ. ο τομέας των τηλεφωνικών υπηρεσιών.
Το σημερινό Μόνκτον
Το σημερινό Μόνκτον περιλαμβάνει τους πρώην ανεξάρτητους δήμους της Διέππης και του Ρίβερβιου. Η παλιά πόλη του Μόνκτον έχει πληθυσμό 61.000 κατοίκους (απογραφή 2001), από τους οποίους τα δύο τρίτα είναι αγγλόφωνοι και το ένα τρίτο περίπου γαλλόφωνοι. Το δημοτικό διαμέρισμα της Διέππης κατοικείται κυρίως από γαλλόφωνους, ενώ στο δημοτικό διαμέρισμα του Ρίβερβιου είναι οι κάτοικοι κατά 95% αγγλόφωνοι.
Κλίμα
Το Μόνκτον έχει ηπειρωτικό κλίμα, το οποίο όμως επηρεάζεται και από τις παρακείμενες παραθαλάσσιες κλιματικές μεταβολές. Ο χειμώνας χαρακτηρίζεται από πολλές χιονοπτώσεις και από θερμοκρασίες που πέφτουν μέχρι τους –15°C και περιστασιακά μέχρι και τους –25°C. Το καλοκαίρι είναι θερμό και υγρό με συχνές βροχές και καταιγίδες και θερμοκρασία από 20 έως 30°C.
Για τον επισκέπτη
Το Μόνκτον συνδέεται σιδηροδρομικώς με το Χάλιφαξ και το Μόντρεαλ. Από το Μόνκτον επίσης ο Υπερκαναδικός Αυτοκινητόδρομος, που διασχίζει όλη την χώρα από τον Ατλαντικό έως τον Ειρηνικό. Τέλος, το Μόνκτον εξυπηρετείται και από το Διεθνές Αεροδρόμιο του Μόνκτον, που βρίσκεται στην Διέππη. Η πόλη εξυπηρετείται από τακτικό δίκτυο αστικών συγκοινωνιών.
Στην πόλη, ο επισκέπτης μπορεί να απολαύσει παραστάσεις θεάτρου στο Capitol Theatre, κτίριο του 1920 με μοναδική αρχιτεκτονική, ή στο γαλλόφωνο Theatre l'Escaouette. Κάθε Απρίλιο, στο Μόνκτον πραγματοποιείται το φεστιβάλ αγγλόφωνης και γαλλόφωνης λογοτεχνίας Northrop Frye Literary Festival, προς τιμή του καναδού κριτικού της λογοτεχνίας Νόρθροπ Φράυ (1912–1991), που έζησε σ' αυτήν την πόλη. Επίσης κάθε Αύγουστο, στην πόλη γίνεται η Γιορτή των Θαλασσινών του Ατλαντικού (Atlantic Seafood Festival) και η γιορτή των Ακαδιανών Le 15 août des fous.
Η πόλη διαθέτει δύο μουσεία, ζωολογικό κήπο (Magnetic Hill Zoo), εμπορικά κέντρα και μεγάλο αθλητικό κέντρο. Το 2010, στο Μόνκτον θα γίνει το Διεθνές Πρωτάθλημα Στίβου Νέων της IAAF.
Εξωτερικοί σύνδεσμοι
Κατηγορία:Πόλεις του Καναδά Κατηγορία:Νιου Μπράνσγουικ
Μπενιέλ
Το Μπενιέλ είναι ισπανικός δήμος της Μούρθια, στην επαρχία Χουέρτα ντε Μούρθια.
Γεωγραφία
Το Μπενιέλ απέχει 15 χλμ από την Μούρθια και 7 χλμ από την Οριχουέλα. Η έκτασή του είναι 10 τ.χλμ.. Επιπλέον, είναι σε ύψος 28 μέτρων πάνω από την επιφάνεια της θάλασσας. Το κλίμα είναι τυπικό της νότιας Μεσογείου, ημιάνυδρο και με χαμηλή βροχόπτωση (296 mm). Συνοικίες του είναι οι La Basca, El Mojón και El Raiguero - La Villa.
Συνορεύει με τους εξής δήμους:
Δημογραφικά
thumb|left|450px|Πίνακας 1 Ο Πίνακας 1 παρουσιάζει τη δημογραφική εξέλιξη της Μπενιέλ (γραμμή καφέ), στο πλαίσιο των δήμων της Χουέρτα ντε Μούρθια (εκτός από την πρωτεύουσα). Η τάση αυτή είναι μία ανάπτυξη με φειδώ στα μέσα του αιώνα.
Πολιτική
Στις δημοτικές εκλογές της 22 Μαΐου, 2011, το PSRM - PSOE, με τον Roberto García Navarro επικεφαλής της λίστας, πήρε 2.766 ψήφους (49,81%), οι οποίοι επικύρωσαν εκ νέου την απόλυτη πλειοψηφία των 9 συμβούλων που πήρε το 2007. Ενώ το Λαϊκό Κόμμα πήρε οκτώ συμβούλους με 2.606 ψήφους (46,93%).
Δημοτικό Ασύρματο Δίκτυο
Το Μπενιέλ είναι μια πόλη πρωτοπόρος από άποψη τηλεπικοινωνιών και διαθέτει δημοτικό ασύρματο δίκτυο που ονομάζεται Benielnet. Το δίκτυο αυτό είναι πολύ χρήσιμο στην πόλη, καθώς επιτρέπει τη διασύνδεση των δημοτικών υπηρεσιών, την ανάπτυξη πρωτοβουλιών, επιτρέπει την δωρεάν πρόσβαση στο Διαδίκτυο στον δρόμο και επιτρέπει στους κατοίκους να έχουν ασύρματη πρόσβαση στο Διαδίκτυο από τα σπίτια τους σε μειωμένες τιμές. Σήμερα ο επιχειρηματίας που λειτουργεί αυτό το δίκτυο είναι η Iberfone.
Παραπομπές
Κατηγορία:Πόλεις της Ισπανίας Κατηγορία:Περιοχή της Μούρθια
Νταουλαγκίρι
thumb|right|250px|Το Νταουλαγκίρι τον Οκτώβριο του 2002 Το Νταουλαγκίρι (Νεπάλι: धौलागिरी) είναι το έβδομο ψηλότερο βουνό στον κόσμο, με ύψος 8.167 μέτρα. Ανήκει στον ανατολικό κλάδο της οροσειράς των Ιμαλαΐων και βρίσκεται στην περιφέρεια Νταβαλαγκίρι του κεντρικού-βόρειου Νεπάλ. Βρίσκεται βορειοδυτικά της Ποκάρα, σημαντικής πόλης της περιοχής και τουριστικού κέντρου. Απέναντι από το Νταουλαγκίρι, στην άλλη πλευρά της κοιλάδας Κάλι Γκαντάκι προς τα ανατολικά βρίσκεται η κορυφή Αναπούρνα, που έχει κι αυτή ύψος πάνω από οκτώ χιλιόμετρα. Η λέξη "Νταουλαγκίρι" σημαίνει "Λευκό Βουνό".
Χαρακτηριστικά
Μετά το 1808, όταν έγινε γνωστό στο δυτικό κόσμο, το Νταουλαγκίρι θεωρούνταν το ψηλότερο βουνό του κόσμου, μέχρι το 1838 οπότε τη θέση του πήρε το Κανγκτσενγιούνγκα.
Όσον αφορά τη διαφορά υψομέτρου με τις γύρω περιοχές, το ανάγλυφο του Νταουλαγκίρι είναι σχεδόν μοναδικό στον κόσμο. Το βουνό φτάνει σε ύψος 7.000 μέτρων πάνω από το φαράγγι του Κάλι Γκαντάκι μόλις σε 30 χιλιόμετρα οριζόντιας απόστασης. Το ίδιο το Κάλι Γκαντάκι είναι ιδιαίτερα επιβλητικό, καθώς στις δυο πλευρές του ποταμού στέκονται το Νταουλαγκίρι και το Αναπούρνα, δυο οχτάρες κορυφές, η μια απέναντι στην άλλη στις δυο πλευρές της κοιλάδας.
Η Νότια και Δυτική πλευρά του Νταουλαγκίρι παρουσιάζουν πολύ απότομη κλίση. Καθεμιά τους υφώνεται τέσσερα χιλιόμετρα από τη βάση της, και έχουν γίνει τόπος επικών αναβάσεων.
Αναβάσεις
thumb|300px|left|Το Νταουλαγκίρι από το λόφο Πουν Το Νταουλαγκίρι κατακτήθηκε στις 13 Μαίου 1960 από τους Κουρτ Ντιμπέργκερ, Πίτερ Ντίνερ, Ερνστ Φόρερ, Άλμπιν Σέλμπερτ και τους σέρπας Νίμα Ντόρτζι και Ναγουάνγκ Ντόρτζι, μέλη μιας ελβετο-αυστριακής αποστολής. Ο αρχηγός της αποστολής ήταν ο Μαξ Άισελιν και ανέβηκαν από τη βορειοδυτική διαδρομή, που είχε ελεγχθεί ένα χρόνο πριν από μια αυστριακή αποστολή. Αυτή ήταν και η πρώτη αποστολή που υποστηριζόταν από αεροπλάνο, ένα Pilatus PC-6, που κατέπεσε κατά την προσέγγισή του στην περιοχή και εγκαταλείφθηκε πάνω στο βουνό.
Ήταν η τελευταία από τις δεκατέσσερις οχτάρες κορυφές που κατακτήθηκε. Οι περισσότερες αναβάσεις μέχρι σήμερα έχουν γίνει από την διαδρομή της πρώτης ανάβασης, αλλά έχουν επιχειρηθεί κι άλλες, σχεδόν από κάθε κατεύθυνση. Το Νταουλαγκίρι, λόγω του απότομου αναγλύφου του και του κακού καιρού που συνήθως έχει, θεωρείται δύσκολη ανάβαση και πολλοί ορειβάτες έχουν χάσει τη ζωή τους στις πλαγιές του. Το 1969 επτά μέλη μιας αμερικάνικης αποστολής, και το 1978 τέσσερα μέλη μιας γιαπωνέζικης χάθηκαν κατά την ανάβαση. Εκεί έχουν χάσει τη ζωή τους και οι γνωστές αλπινίστριες Σαντάλ Μοντύ, το 1998, και Τζινέτ Χάρρισον το 1999 από χιονοστιβάδες.
Ελληνικές αποστολές
Στο Νταουλαγκίρι έχουν επιχειρήσει μέχρι σήμερα 5 ελληνικές αποστολές.
Στην πρώτη αποστολή, οργανωμένη το 1990 από τον Ελληνικό Ορειβατικό Σύλλογο Αθηνών, έλαβαν μέρος οι Νίκος Μπρόκος, Πάνος Χλωροκώστας, Δημήτρης Καραγιάννης, με αρχηγό τον Γιάννη Κατριβάνο και "ομάδα κορυφής" τους Χρήστο Λάμπρη, Βαγγέλη Βρούτση και Δημήτρη Τιτόπουλο. Η ομάδα έφτασε κοντά στην κορυφή στις 13 Οκτωβρίου, έχοντας όμως αντιμετωπίσει πολύ χαμηλές θερμοκρασίες και κακό καιρό κατά την ανάβαση εγκατέλειψε. Γύρισε στην κατασκήνωση βάσης με σοβαρά αλλά όχι μόνιμα προβλήματα υγείας των μελών, που για μικρό διάστημα είχαν θεωρηθεί νεκροί
Ακριβώς 21 ώρες πριν είχε κάνει αναρτήσεις στα social media του, γράφοντας ότι στις 12:50 ώρα Νεπάλ έφθασε στην κορυφή αφιερώνοντάς την σε φίλους, την οικογένειά του και ειδικά την εγγονή του. Είναι τραγικό ότι λίγες ώρες αργότερα από την τρομερή καταπόνηση άφησε την τελευταία του πνοή.Η τελευταία ανάρτηση του Αντώνη Σύκαρη:«Σήμερα, 11 Απριλίου 2022, η ώρα 12:50 -ώρα Νεπάλ, βρίσκομαι στην κορυφή του Dhaulagiri 8.167 μέτρα.Θέλω να αφιερώσω αυτή την κορυφή:Στον Νίκο Παπανδρέου και την οικογένειά του.
Στον Μπάμπη Τσουπρά και στην οικογένειά του.Και στον Ερμή - Θεοφάνη Θεοχαροπουλο.Ακόμα θέλω να αφιερώσω αυτή την κορυφή σε όλους τους Έλληνες, σε όλους τους ορειβάτες και στη μικρή μου Ίριδα, την εγγονή μου.
Ιριδά μου είμαι στην κορφή!!!Ο "πα" είναι στην κορυφή!!!Ευχαριστώ όλους τους φίλους μου και τους φίλους μου που μέσα από τα social με υποστήριξαν και με βοήθησαν να φτάσω στην κορυφή!Χάρη σε αυτούς το πέτυχα!!!Σας αγαπώ όλους!!!».
Άλλες κορυφές
Ο ορεινός όγκος του Νταουλαγκίρι περιλαμβάνει τις παρακάτω κορυφές πάνω από τα 7.000 μέτρα:
Εξωτερικοί σύνδεσμοι
Κατηγορία:Βουνά του Νεπάλ Κατηγορία:Ιμαλάια
Κόλλε Σάντα Λουτσία
Το Κόλλε Σάντα Λουτσία (ιταλικά: Colle Santa Lucia) είναι ιταλικός δήμος στην Επαρχία του Μπελλούνο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Μπελλούνο
Αίολος Ι (κότερο)
Εξωτερικοί σύνδεσμοι
Κατηγορία:Ελληνικά Κότερα
Κότερο
Το κότερο (ή κόττερο) (cutter, yacht) είναι μικρό ελαφρύ ιστιοφόρο με ένα συνήθως ιστό. Αυτός ο τύπος πλοίου ακολούθησε την εξέλιξη των μηχανοκινήτων, οπότε σήμερα τα περισσότερα κότερα διαθέτουν εκτός από πανιά και κινητήρα.
Σήμερα ως κότερο χαρακτηρίζεται αφενός μεν ιστιοφόρο σκάφος αναψυχής, αφετέρου κατ επέκτασιν οποιοδήποτε "σκάφος αναψυχής" ανεξαρτήτως μεγέθους και μέσου πρόωσης. Στην ελληνική γλώσσα χρησιμοποιούνται ευρύτατα ο αγγλικός όρος "γιωτ".
Από το Ελληνικό Πολεμικό Ναυτικό ο ελαφρύς αυτός τύπος πολεμικού πλοίου χρησιμοποιείται μόνο για μετακινήσεις Αρχηγών Ναυτικού κ.ά. σημαντικών προσώπων.
Κότερα του Ελληνικού Πολεμικού Ναυτικού κατά καιρούς ήταν:
Εξωτερικοί σύνδεσμοι
Κατηγορία:Ιστιοφόρα
BMW X2
Η BMW X2 είναι ένα subcompact πολυτελές SUV που κατασκευάζεται από τη γερμανική αυτοκινητοβιομηχανία BMW από τον Μάρτιο του 2018.
Παράγεται στο Ρέγκενσμπουργκ της Γερμανίας.
Πρώτη γενιά (F39, 2018 - σήμερα)
Το F39 είναι η πρώτη γενιά X2 και βασίζεται στην αρχιτεκτονική UKL που μοιράζεται με άλλα μοντέλα της BMW και της MINI. Βασίζεται στο BMW Concept X2 που παρουσιάστηκε στο Σαλόνι Αυτοκινήτου του Παρισιού το 2016, ακολουθούμενο από μια online παρουσίαση του τελικού μοντέλου παραγωγής στις 25 Οκτωβρίου 2017.
Κινητήρες
Τα μοντέλα είναι διαθέσιμα σε μπροστινή κίνηση και σε 4-κίνηση xDrive και οι αρχικοί κινητήρες περιλαμβάνουν υπερτροφοδοτούμενο 3-κύλινδρο βενζινοκινητήρα και 4-κύλινδρο βενζινοκινητήρα και πετρελαιοκινητήρα.
Αναφορές
<references group="" responsive="0">
Εξωτερικοί σύνδεσμοι
X2 Κατηγορία:Αυτοκίνητα πολυτελείας Κατηγορία:Αυτοκίνητα SUV
Υπερτρίχωση
thumb|right|250px|Πίνακας Tognina Gonsalvus Η υπερτρίχωση ή «σύνδρομο λυκάνθρωπου» είναι σύμπτωμα που εκδηλώνεται με υπερβολική τριχοφυΐα σε όλο το σώμα. Ανάλογα με την έκταση της υπέρμετρης τριχοφυΐας, διακρίνεται σε δύο περιπτώσεις: την ολική υπερτρίχωση και την τοπική υπερτρίχωση. Παρουσιάζεται σε άτομα από τη γέννησή τους ή αργότερα στη ζωή τους. Ιδιαίτερα σοβαρές περιπτώσεις γίνονταν γνωστές στο παρελθόν, κατά τον 19ο και 20ό αιώνα, όταν προβάλλονταν στο τσίρκο και σε «σόου φρίκης» (freak shows).
Παραπομπές
Κατηγορία:Ανθρώπινη τριχοφυΐα Κατηγορία:Σπάνιες ασθένειες
Λάζαρος Εφραίμογλου
Ο Λάζαρος Εφραίμογλου (30 Ιανουαρίου 1932, Αθήνα – 24 Απριλίου 2013, Νοσοκομείο «Υγεία») ήταν Έλληνας επιχειρηματίας και ο ιδρυτής του Ιδρύματος Μείζονος Ελληνισμού. Υπηρέτησε ως βουλευτής από το 1989 ως το 1993. Σε αναγνώριση της κοινωνικής του προσφοράς τιμήθηκε με πολλά βραβεία και παράσημα.
Βιογραφία
Γεννήθηκε στην Αθήνα και οι γονείς του κατάγονταν από την Πισιδία της Μικράς Ασίας Σπούδασε Oικονομικά και Kλωστοϋφαντουργικά στο πανεπιστήμιο του Ληντς στο Ηνωμένο Βασίλειο. Tο 1963 εξελέγη στο Δ.Σ. του «Eμπορικού και Bιομηχανικού Eπιμελητηρίου Aθηνών» (ΕΒΕΑ), το 1974 εξελέγη Γενικός Γραμματεύς, το 1977 Aντιπρόεδρος, το 1978 Πρόεδρος. Επανεκλεγόταν από το 1983 έως το 1988. Ίδρυσε την «Kεντρική Ένωση Eπιμελητηρίων Eλλάδος» το 1981 της οποίας διετέλεσε πρόεδρος από το 1981 μέχρι το 1988. Από το 1985 μέχρι το 1988 διετέλεσε αντιπρόεδρος της «Ένωσης Eυρωπαϊκών Eπιμελητηρίων».
Eξελέγη βουλευτής στην A΄ Aθηνών με τη Νέα Δημοκρατία για πρώτη φορά στις εκλογές του Νοεμβρίου του 1989 και επανεξελέγη στις επόμενες εκλογές του 1990. Κατά τη διάρκεια της βουλευτικής του θητείας διατέλεσε αντιπρόεδρος του Kοινοβουλίου του «Συμβουλίου της Eυρώπης», Aρχηγός της Eλληνικής Aντιπροσωπείας & Mέλος των Eπιτροπών Oικονομικών και Περιβάλλοντος-Περιφερειακής Aνάπτυξης-Tοπικής Aυτοδιοίκησης.
Με τη λήξη της τελευταίας θητείας του στο Κοινοβούλιο ίδρυσε, σε συνεργασία με την οικογένειά του, το Ίδρυμα Μείζονος Ελληνισμού, όπου διέθεσε την περιουσία του. Σκοπός του ιδρύματος είναι να διασωθούν και να παρουσιαστούν η ιστορία και ο πολιτισμός του Νέου Ελληνισμού.
Ως επιχειρηματίας, συνίδρυσε την «Τράπεζα Εργασίας Α.Ε.» το 1975. Επίσης, ήταν επικεφαλής σε πολλές εμπορικές αποστολές σε πολλά μέρη του κόσμου. Το 1994 ανακηρύχθηκε επίτιμο μέλος του Συμβουλίου της Ευρώπης. Πέθανε στο νοσοκομείο, έπειτα από ανακοπή της καρδιάς και η κηδεία του έγινε στο Α' Νεκροταφείο Αθηνών. Ήταν παντρεμένος με την Ουρανία Κλη και είχε 1 γιο, το Δημήτρη.
Παραπομπές
Κατηγορία:Έλληνες επιχειρηματίες Κατηγορία:Βουλευτές Α΄ Αθηνών Κατηγορία:Βουλευτές εκλεγμένοι με τη Νέα Δημοκρατία
Ναυμαχία του Νοτίου
Η ναυμαχία του Νοτίου πραγματοποιήθηκε το 406 π.Χ. στην Έφεσο, ανάμεσα στους Αθηναίους και τους Σπαρτιάτες στο πλαίσιο του Πελοποννησιακού πολέμου.
Προοίμιο
Το 407 π.Χ., ο Λύσανδρος διορίστηκε νέος ναύαρχος της Σπάρτης και ανέλαβε να επαυξήσει το σπαρτιατικό στόλο από 70 σε 90 πλοία. Παράλληλα συνήψε διπλωματικές σχέσεις με τον Πέρση Κύρο το νεότερο. Η βάση του σπαρτιατικού στόλου ήταν κοντά στην Έφεσο, στην περιοχή του Νοτίου. Μόλις το έμαθε ο Αλκιβιάδης πως ο σπαρτιατικός στόλος ήταν στο Νότιο έσπευσε να τον συναντήσει. Άφησε 80 πλοία στο Νότιο, αλλά έφυγε για να βοηθήσει τους συμπολίτες του στην πολιορκία της Φωκαίας. Ως αντικαταστάτη του άφησε τον Αντίοχο, ο οποίος παράκουσε τις συμβουλές του Αλκιβιάδη και ετοιμάστηκε για ναυμαχία με τους Σπαρτιάτες.
Η ναυμαχία
Ο Αντίοχος επιτέθηκε με 10 τριήρεις εναντίον των Σπαρτιατών, ο Λύσανδρος όμως συγκράτησε την επίθεση του Αντίοχου. Ο Λύσανδρος εξαπέλυσε με τη σειρά του επίθεση και κατάφερε να αιχμαλωτίσει 20 πλοία και να σκοτώσει τον Αντίοχο. Οι Σπαρτιάτες κέρδισαν μια απρόσμενη νίκη, ενώ ο αθηναϊκός στόλος κατευθύνθηκε στο Νότιο για να ανασυνταχθεί.
Μετά τη ναυμαχία
Μόλις έμαθε τα νέα της ήττας ο Αλκιβιάδης, εγκατέλειψε την πολιορκία της Φωκαίας και κατευθύνθηκε στο Νότιο. Όλο το βάρος της ήττας έπεσε στον Αλκιβιάδη, γεγονός που σηματοδότησε το τέλος της πολιτικής του ζωής στην Αθήνα.
Πηγές
Νοτιο Νοτιο Νοτιο Νοτιο Νοτιο 406 π.Χ.
Πσεβόντουφ
Το Πσεβόντουφ (πολωνικά: Przewodów) είναι χωριό της Γκμίνα Ντοουχομπίτσουφ, στο Πόβιατ Χρουμπιέσουφ του Βοεβοδάτου Λούμπλιν στη νοτιοανατολική Πολωνία, κοντά στα σύνορα με την Ουκρανία. Απέχει περίπου 15 χιλιόμετρα νοτιοδυτικά του Ντοουχομπίτσουφ, 39 χιλιόμετρα νότια του Χρουμπιέσουφ και 129 χιλιόμετρα νοτιοανατολικά της πρωτεύουσας του βοεβοδάτου, Λούμπλιν. Το χωριό βρίσκεται στην ιστορική περιοχή της Γαλικίας.
Το χωριό έχει πληθυσμό 413 κατοίκων (2021). δεξιά|μικρογραφία|Πινακίδα εισόδου στο Πσεβόντουφ
Έκρηξη πυραύλου
Το βράδυ της 15ης Νοεμβρίου 2022, το χωριό χτυπήθηκε από έναν αδέσποτο πύραυλο (πιθανώς ουκρανικής προέλευσης) ως αποτέλεσμα του συνεχιζόμενου πολέμου στην Ουκρανία, σκοτώνοντας δύο άτομα.
Γεγονότα Ιουλίου 2007
07
Γκρέις Τζόουνς
Η Γκρέις Μπέβερλι Τζόουνς (αγγλικά: Grace Beverly Jones, 19 Μαΐου 1948) είναι Αμερικανό-Τζαμαϊκανή τραγουδίστρια, σούπερ μοντέλο, μουσικός παραγωγός και ηθοποιός. Γεννήθηκε στη Τζαμάικα και σε ηλικία 13 ετών μετακόμισε με τα αδέλφια της στη Νέα Υόρκη και να ζήσει με τους γονείς της. Αρχικά ξεκίνησε καριέρα ως μοντέλο, πρώτα στη Νέα Υόρκη και μετά στο Παρίσι, δουλεύοντας σε γνωστούς οίκους μόδας όπως ο Yves Saint Laurent και ο Kenzo, ενώ εμφανίστηκε και σε εξώφυλλα γνωστών περιοδικών, όπως το Elle και το Vogue. Συνεργάστηκε με γνωστούς φωτογράφους του χώρου όπως ο Γκι Μπουρντέν και ο Χέλμουτ Νιούτον. Έγινε πολύ γνωστή για την άκρως ανδροπρεπή της εμφάνιση και τα έντονα χαρακτηριστικά της.
Το 1977, η Τζόουνς εξασφάλισε συμβόλαιο με τη δισκογραφική εταιρεία Island Records κι έγινε αστέρι της νεοϋρκέζικης disco σκηνής. Ήδη από τις αρχές τις δεκαετίες του 1980, ακολούθησε το νέο κύμα και ασχολήθηκε με τη reggae, τη funk, την post-punk και την pop μουσική, συνεργαζόμενη συχνά με του μουσικό ντουέτο Sly and Robbie. Τα πιο δημοφιλή της άλμπουμ ήταν το Warm Leatherette (1980), το Nightclubbing (1981) και το Slave to the Rhythm (1985). Κατάφερε να μπει στα Τοπ 40 τον βρετανικών charts με τα "Pull Up to the Bumper", "I've Seen That Face Before", "Private Life" και "Slave to the Rhythm". Το 1982, κυκλοφόρησε και συλλογή μουσικών βίντεο, ονόματι A One Man Show, σε σκηνοθεσία Ζαν-Πολ Γκουντ, με τον οποίον είχε συνεργαστεί κι άλλες φορές στο παρελθόν.
Κατά το τέλος της δεκαετίας του 1970 και τις αρχές της επόμενης δεκαετίας, η Τζόουνς, ξεκίνησε να εμφανίζεται και σε αμερικανικές ταινίες χαμηλού προϋπολογισμού. Το 1984, εμφανίστηκε στην πρώτη της mainstream ταινία, το Conan the Destroyer, μαζί με του Άρνολντ Σβαρτσενέγκερ. Την επόμενη χρονιά συμμετείχε και στην ταινία της σειράς James Bond, A View to a Kill, μαζί με τον Ρότζερ Μουρ. Ενώ την επόμενη χρονιά εμφανίστηκε και στο Vamp. Το 1992, συμμετείχε και στην ταινία Boomerang, με τον Έντι Μέρφι, ερμηνεύοντας κιόλας κι ένα τραγούδι. Ωστόσο, οι εμφανίσεις της στον κινηματογράφο μειώθηκαν αισθητά. Για τους προαναφερθείς ρόλους είχε υποψηφιότητες για βραβείο Υποστηρικτικού Ρόλου, στα Βραβεία Saturn.
Το 1999, η Τζόουνς εισήλθε στη λίστα του VH1, με τις 100 Σπουδαιότερες Γυναίκες της Rock 'n' Roll και το 2008, έλαβε το βραβείο του Q-Idol, από το περιοδικό Q. Μεγάλη ήταν η συνεισφορά της στο κίνημα του cross-dressing της δεκαετίας του 1980, εμπνέοντας καλλιτέχνες όπως η Άνι Λένοξ, η Lady Gaga, η Rihanna, η Lorde και ο Νάιλ Ρότζερς. Τον Δεκέμβριο του 2016, το περιοδικό Billboard, την συμπεριέλαβε στη λίστα του με τους 40 Σπουδαιότερους Χορευτές όλων των εποχών.
Παραπομπές
<References/>
Εξωτερικοί σύνδεσμοι
Κατηγορία:Τζαμαϊκανοί τραγουδιστές Κατηγορία:Φωτομοντέλα Κατηγορία:Τζαμαϊκανοί αυτοβιογράφοι
Νανσί Πένα
Ο Νανσί Πένα (γαλλικά: Nancy Peña, 13 Αυγούστου 1979 στην Τουλούζη), είναι Γάλλος καλλιτέχνης κόμικς, ιδιαίτερα γνωστός στη Μπεζανσόν, όπου είναι πολύ δραστήριος.
Παραπομπές
Κατηγορία:Γάλλοι συγγραφείς κόμικς
Κομέλικο Σουπεριόρε
Το Κομέλικο Σουπεριόρε (ιταλικά: Comelico Superiore) είναι ιταλικός δήμος στην Επαρχία του Μπελλούνο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Μπελλούνο
Σαλαμάνκα (επαρχία)
thumb|right|250px|Επαρχία της Σαλαμάνκα Η Σαλαμάνκα (Salamanca) είναι μια επαρχία της δυτικής Ισπανίας, στο δυτικό τμήμα της αυτόνομης κοινότητας της Καστίλης και Λεόν. Συνορεύει με τις επαρχίες της Θαμόρα, του Βαγιαδολίδ, της Άβιλα, και του Κάθερες· και με την Πορτογαλία.
353.110 κάτοικοι (2006) ζουν στην επαρχία, από τους οποίους το 45% ζουν στην πρωτεύουσα, την Σαλαμάνκα. Υπάρχουν 362 δήμοι στην επαρχία, από τους οποίους οι περισσότεροι από τους μισούς είναι χωριά με λιγότερους από 300 κάτοικοι.
Υπάρχουν Ρωμαιοκαθολικοί καθεδρικοί ναοί στη Σαλαμάνκα και την Θιουδάδ Ροδρίγο.
Εξωτερικοί σύνδεσμοι
Σαλαμάνκα Κατηγορία:Καστίλη και Λεόν
Jungle Man
Το Jungle Man είναι το πρώτο κομμάτι και το πρώτο single από το δεύτερο άλμπουμ των Red Hot Chili Peppers, Freaky Styley. Ο τραγουδιστής Anthony Kiedis έγραψε τους στίχους επειδή του θύμιζαν τον καλύτερό του φίλο, το μπασίστα της μπάντας, Michael "Flea" Balzary. Κυκλοφόρησε σε δωδεκάιντσο βινύλιο, και το βίντεο κλιπ κυκλοφόρησε μέσα στη χρονιά. Η μπάντα δεν μπορούσε να γυρίσει βίντεο κλιπ, οπότε ο μάνατζερ τους, Lindy Goetz αποφάσισε να χρησιμοποιήσει πλάνα από τις εμφανίσεις τους με το τραγούδι να παίζει από πάνω.
Το "Jungle Man" δεν έχει ερμηνευτεί από το 1988 δηλαδή τη χρονιά της τελευταίας περιοδείας με τους Χίλελ Σλόβακ και Jack Irons. Στις 19 Οκτωβρίου 2011 ερμηνεύτηκε σε μορφή tease (δηλαδή δεν ερμηνεύτηκε ολόκληρο το τραγούδι).
Οι "Bijelo dugme" το 1986, το διασκέυασαν στα Βοσνιακά με τίτλο "Zamisli".
Τραγούδια
Κατηγορία:Τραγούδια των Red Hot Chili Peppers Κατηγορία:Τραγούδια του 1985 Κατηγορία:Singles του 1985
Μετώπη (νησίδα)
Η Μετώπη είναι νησίδα του Σαρωνικού κόλπου. Βρίσκεται μεταξύ της Αίγινας και του Αγκιστρίου και συγκεκριμένα ΝΔ του λιμένος της Αίγινας και ΒΑ. του Ακρωτηρίου Άγιος Γεώργιος του Αγκιστρίου.
Πρόκειται για χαμηλή νησίδα μήκους περίπου ενός ναυτικού μιλίου που εκτείνεται κατά διεύθυνση Δ.ΝΔ. προς Α.ΒΑ. με ιδιαίτερα επικίνδυνα αβαθή γύρω της και ειδικότερα στην ανατολική της πλευρά. Η παρουσία της στη θέση που βρίσκεται δημιουργεί δύο διαύλους: τον δίαυλο Αγκιστρίου - Μετώπης με αβαθή πόρο και τον δίαυλο Αίγινας - Μετώπης που είναι βαθύτερος και λιγότερο επικίνδυνος. Γεωλογικά η νησίδα αυτή αποτελεί την κορυφή του άλλοτε ισθμού που ένωνε την Αίγινα με το Αγκίστρι και υπέστη καθίζηση.
Γενικά η Μετώπη είναι κατάφυτη νησίδα περιλαμβάνοντας και κάποιους αμπελώνες. Αποτελεί δε ιδιοκτησία της Ιεράς Μονής της Κοιμήσεως της Θεοτόκου της Αίγινας. Οι Αιγινίτες αποκαλούν τη νησίδα με ουδέτερο όνομα "το Μετώπι".
Πηγές
κατηγορία:νησιά του Αργοσαρωνικού Κατηγορία:Ελληνικές βραχονησίδες
Ριζόμυλος Αχαΐας
Τοποθεσία
Ο Ριζόμυλος είναι ένα γραφικό παραθαλάσσιο παραθεριστικό χωριό με όμορφες παραλίες στον Κορινθιακό κόλπο, στο βόρειο τμήμα της Πελοποννήσου, στο νομό Αχαΐας. Πρώην ανεξάρτητη κοινότητα από το 1919 έως και από το 2010 όπου εντάχθηκε ως δημοτικό διαμέρισμα του νεοπαγούς Δήμου Αιγιαλείας. Απέχει από την πόλη του Αιγίου έξι χιλιόμετρα. Ο προσανατολισμός του χωριού είναι ανατολικός βορειοανατολικός, ενώ στην απογραφή του 2011 ο οικισμός βρέθηκε να έχει πληθυσμό 366 κατοίκους.
Κλίμα
Το κλίμα είναι ήπιο και ζεστό. Γενικά ο Ριζόμυλος είναι προνομιούχος περιοχή, από άποψη κλίματος, γιατί διαθέτει το χαρακτηριστικό μεσογειακό τύπο κλίματος.
Ονομασία
Για την ονομασία του χωριού υπάρχουν δύο εκδοχές. Η μια υποστηρίζει ότι στο συγκεκριμένο σημείο υπήρχε ρυζόμυλος που άλεθε ρύζι, ενώ η άλλη ότι υπήρχε μύλος ο οποίος βρισκόταν στα ριζά, στους πρόποδες δηλαδή του βουνού. Αυτός ο μύλος, ο οποίος χρησίμευε για το άλεσμα των δημητριακών και πιθανόν, γιατί όχι και ρυζιού, έδωσε την ονομασία στο χωριό. Έτσι λοιπόν, πήρε την ονομασία Ριζόμυλος, με γιώτα.
Υπέρ της πρώτης εκδοχής τάσσεται ο Φτεραίος καθηγητής Αλέξανδρος Αλεξανδρόπουλος, ο οποίος στο βιβλίο του "Ιστορία και τοπογραφία της Πτέρης και των χειμαδιών της", γράφει ότι: <<...στην πεδιάδα του Αιγίου, εκτός των άλλων καλλιεργειών, υπήρχε και ρυζοκαλλιέργεια, καθώς και στην ελώδη πεδιάδα που βρίσκεται κάτω από το χωριό Ριζόμυλος, η οποία ακόμα και τώρα από τους ντόπιους ονομάζεται Ρυζιά.>>
Από το 1700, ο Ρυζόμυλος, με "ύψιλον", αναφέρεται στο κτηματολόγιο της Βοστίτσας που συνέταξαν οι Βενετοί, 1685-1715.
Ο Γερμανός περιηγητής Ludwig Salvator στο περισπούδαστο έργο του "Περίπλους του Κορινθιακού κόλπου", 1874, στη σελίδα 306 μεταξύ άλλων γράφει: <<...είναι το μικρό χωριό Ριζόμυλος με την εκκλησία της Κοίμησης της Θεοτόκου, με περίπου 20 οικογένειες...>>.
Ο Ιάκωβος Ραγκαβής στο έργο του "Τα Ελληνικά", 1853, μνημονεύει απλώς το χωριό.
Ο διαπρεπής γιατρός και λόγιος Χρήστος Κορύλλος από τα Βέλλα Αιγείρας, στο αξιόλογο έργο του "Χωρογραφία της Ελλάδας", 1903, μας πληροφορεί ότι το χωριό το έτος 1902 είχε 204 κατοίκους.
Εισαγωγή
Η αρχαιολόγος Ντόρα Κατσωνοπούλου, ως Διευθύντρια του "Ερευνητικού Προγράμματος Αρχαίας Ελίκης" <<Το χωριό του Ριζομύλου ''βρίσκεται στο κέντρο της περιοχής, που κατείχε στην αρχαιότητα στην παραλιακή πεδιάδα η πόλη της Ελίκης, όπου βρισκόταν επίσης το διάσημο ιερό του Ελικωνίου Ποσειδώνος, προστάτη θεού της πόλης. Η επικράτεια όμως της Ελίκης επεκτεινόταν προς νότον και στους ορεινούς όγκους που περιβάλλουν την πεδιάδα μεταξύ των ποταμών Σελινούντα και σημερινού Βουραϊκού. Σε διάφορες θέσεις της ορεινής επικράτειας, υπήρχαν μικρότεροι οικισμοί - χωριά, τα οποία υπάγονταν στην πόλη που είχε το κέντρο της στην πεδιάδα, και συναποτελούσαν με αυτήν την πόλη κράτος της Ελίκης, της πρώτης ανάμεσα στις πόλεις της αρχαίας Αχαΐας>>.''
Ο πρωτοελλαδικός οικισμός στο Ριζόμυλο
Ο πρωτοελλαδικός οικισμός της Ελίκης στο Ριζόμυλο διατηρείται "καθαρός" και αποτελεί μοναδικό εύρημα για την πρωτοελλαδική Ελλάδα. Η αρχαιολογική σκαπάνη και η προσεκτική ανασκαφή του θα ξαναδώσει φως στη ζωή, από εκεί που σταμάτησε 4500 χρόνια πριν.
Ο αγώνας για την ελευθερία
Στο εκδοθέν πόνημα του Περικλή Τρακαδά με τίτλο "Αγωνιστές του 1821 από το Δήμο Αιγίου", αναφέρονται και έχουν κατοχυρωθεί οι ηρωικές δράσεις έξι αγωνιστών του 1821 από το Ριζόμυλο, οι οποίοι αλφαβητικά είναι οι:
Νικόλαος Αρήτης, Γιάννης Θεοδωρόπουλος, Νικόλαος Κούτρος, Δημήτριος Νικολόπουλος, Βασίλειος Παναγιωτόπουλος, Χαράλαμπος Παπαδημητρόπουλος.
Ο Ριζόμυλος στην κατοχή
Μια σιωπή απλώθηκε στο χωριό. Μια καινούργια ζωή φόβου και τρόμου ξεκινούσε. ''<<Πόλεμος! Πόλεμος! Μας τον κήρυξαν οι Ιταλοί>>'' θυμάται ως μικρό παιδί ο κος Δημήτρης Ηλιόπουλος σε άρθρο που παραχώρησε στον Εκπολιτιστικό Σύλλογο Ριζομύλου "ΙΩΝ". <<Φωνές γεμάτες φόβο και σύγχυση από τους Ριζομυλιώτες, με το ήρεμο χωριό να βρίσκεται σε πολεμική ετοιμότητα>> συνεχίζει. <<Θα τους πολεμήσουμε και θα έρθουμε νικητές>> φωνάζουν οι Ριζομυλαίοι, με τον ήχο των βομβαρδισμών, τον κρότο από τις μπότες και τις προσταγές των Γερμανών Αξιωματικών καθώς και την πυρπόληση του πλοίου "ΜΑΡΙΟΣ" στα ανοικτά του κόλπου του Ριζομύλου, να έχουν αποτυπωθεί στη μνήμη του τότε μικρού παιδιού και περιγράφονται στο άρθρο του.
Οικονομική και κοινωνική ζωή
Η περιοχή έχει άμεση οικονομική - εργασιακή, κοινωνική, συγκοινωνιακή, διοικητική, θρησκευτική, κλπ. σχέση με την περιοχή του Αιγίου, λόγω θέσης, ευκολότερης προσέγγισης και άλλων κοινωνικό - οικονομικών συνθηκών που έχουν διαμορφωθεί από παλιά.
Σύμφωνα με βιβλιογραφικές πηγές, οι κάτοικοι ασχολούνταν και ασχολούνται με την αμπελοκαλλιέργεια, τη σταφιδοκαλλιέργεια, την ελαιοκαλλιέργεια καθώς και την καλλιέργεια οπωροφόρων δέντρων, λεμονιές και πορτοκαλιές.
Το κάθε σπίτι έχει το δικό του κήπο με πλούσια παραγωγή προϊόντων, καθιστώντας ευλογημένο τούτο τον τόπο. Έως το 1990 λειτουργούσε ελαιοτριβείο και σταφιδαποθήκη, υπό την αιγίδα του Αγροτικού Συνεταιρισμού Ριζομύλου.
Ο ενοριακός ιερός ναός είναι η Κοίμηση της Θεοτόκου, ο οποίος κοσμείται με αγιογραφίες του Ακρατινού αγιογράφου Γεωργίου Κανελλόπουλου (1834-1923). Μετρώντας σχεδόν 120 χρόνια ιστορίας από την ανέγερση του, κτίσμα του 1903, η Παναγία στέκεται αρωγός και προστάτιδα για τους απανταχού Ριζομυλαίους.
Στις μέρες μας, εξαιτίας της απέραντης καλυμμένης με βότσαλο παραλίας μήκους 1800 μέτρων, της διαυγέστατης θάλασσας αλλά και του φυσικού πράσινου που υπάρχει σε κάθε γωνιά του χωριού, αναδείχτηκε σε εξέχον τουριστικό και παραθεριστικό θέρετρο προσελκύοντας πολλούς παραθεριστές, οι οποίοι μη μπορώντας να κατανοήσουν το πώς και το γιατί, απλά παραδόθηκαν στη μαγεία του τόπου, μετακινήθηκαν και εγκαταστάθηκαν στο Ριζόμυλο.
Πολεοδομική οργάνωση
Ο οικισμός ακολουθεί μια χαλαρή δομή με ανεξάρτητες οικοδομές, χωρίς συμπαγή πυρήνα, ακολουθώντας την κατεύθυνση των ισοϋψών. Υπάρχουν τρείς κύριοι δρόμοι οι οποίοι καταλήγουν στην εκκλησιά του χωριού. Αυτοί ενώνονται με κάθετες οδούς, δημιουργώντας ένα κυψελοειδές οδικό δίκτυο, ενώ ένα κύριος δρόμος αποτελεί τη διασύνδεση μεταξύ του χωριού και της θάλασσας. Στο χωριό εντοπίζεται επίσης η κεντρική πλατεία, επί της οποίας στεγάζονται τα γραφεία της πρώην Κοινότητας Ριζομύλου καθώς και τα γραφεία του Εκπολιτιστικού Συλλόγου Ριζομύλου "ΙΩΝ", ενώ στη δεύτερη πλατεία φιλοξενείται το ένα εκ των δύο παραδοσιακών πηγαδιών του χωριού.
Παραλίες
Σε απόσταση 5km από την πόλη του Αιγίου βρίσκεται η παραλία Ριζομύλου. Στο βόριο άκρο του οικισμού, σε απόσταση μόλις 800μ., είκοσι λεπτών με ελαφρύ περπάτημα, με μήκος ακτογραμμής 1800μ. με ψιλό βότσαλο, προστατευμένη από το μαΐστρο, αποτελεί ιδανική παραλία για την πρώτη βουτιά της ημέρας στα κρυστάλλινα βαθυγάλανα νερά της.
Κοιμήσεως Θεοτόκου
Ο Ιερός Ναός Κοιμήσεως της Θεοτόκου Ριζομύλου, με την σημερινή του μορφή, ιστορήθηκε το 1903,  όπως καταμαρτυρεί και η μαρμάρινη επιγραφή στην βόρεια εξώθυρα. Ο υπάρχων Ιερός Ναός, αντικατάστησε παρακείμενο ναΐδριο στα πρανή της Ν.Ε.Ο. το οποίο, εξυπηρετούσε τις ανάγκες της ενορίας του Ριζομύλου έως το 1904. Ο εν λόγω ναΐσκος, έχει πλέον καλυφθεί από τα χωματουργικά υλικά λόγω διάνοιξης της Εθνικής οδού το 1960.
Δεν γνωρίζουμε εάν ο Ιερός Ναός έχει εγκαινιασθεί και πότε, καίτοι στην υπάρχουσα Αγία Τράπεζα υπάρχει κρύπτη για Ιερά λείψανα. Ο Ιερός Ναός, είναι αγιογραφημένος κατά 85%. Το 65% της αγιογράφησης του, έγινε την δεκαετία 2010-2020 από τον αγιογράφο και διδάσκοντα στην σχολή αγιογραφίας της ΙΜΚΑ, κ. Ευάγγελο Γκίνη. Αξιόλογες εικόνες, οκτώ των αριθμό, που κοσμούν το τέμπλο του Ναού  έχουν ιστορηθεί από αγιογράφους της λεγομένης Ακρατινής Σχολής, Κανελλόπουλος κ.λ.π., το 1907.
Η ενορία του Ριζομύλου, προϋπάρχει της έναρξης της Ελληνική Επαναστάσεως του 1821 όπως αυτό καταγράφεται στην ιστορία της πόλεως του Αιγίου (Σταυρόπουλος), με την αποστολή στρατιωτών εκ Ριζομύλου για το στρατιωτικό σώμα του Α. Λόντου.
Ο Ναός της Κοιμήσεως της Θεοτόκου, ευρίσκεται στην Τοπική Κοινότητα Ριζομύλου, μεταξύ της Παλαιάς και της Νέας Εθνικής οδού, ακριβώς στην βάση του τοιχίου αντιστήριξης της Ν.Ε.Ο.